joelniklaus/EU_Wikipedias huggingface dataset:
Γεώργιος Θ. Παναγόπουλος

Ο Γεώργιος Θ. Παναγόπουλος (18 Αυγούστου 1977) είναι Έλληνας δικηγόρος, πολιτικός, πτυχιούχος του τμήματος Νομικής του Δημοκρίτειου Πανεπιστημίου Θράκης και είναι κάτοχος μεταπτυχιακού στο Εμπορικό Δίκαιο, στο Cardiff University στο Ηνωμένο Βασίλειο. Στις δημοτικές εκλογές της 2ας Ιουνίου 2019, εκλέχθηκε δήμαρχος Σαλαμίνας με ποσοστό 67,46%.

Βιογραφικό 
Γεννήθηκε το 1977. Μεγάλωσε στη Σαλαμίνα. Γονείς του είναι ο Θοδωρής Παναγόπουλος, τραπεζικός υπάλληλος και η Πόπη Δράκου. Είναι παντρεμένος με τη δικηγόρο Αθηνά Βάτου και έχει δύο παιδιά, τον Θοδωρή 12 ετών και την Άννα 9 ετών. Φοίτησε στο Δημοτικό Σχολείο Παλουκίων, στο 2ο Γυμνάσιο Σαλαμίνας και αποφοίτησε από το 2ο Λύκειο Σαλαμίνας το 1995. Το 1996 εισήλθε στη Νομική Σχολή του Δημοκρίτειου Πανεπιστημίου Θράκης απ’ όπου αποφοίτησε το 2000 με βαθμό ‘λίαν καλώς’. Συνέχισε τις σπουδές του στο Cardiff University του Ηνωμένου Βασιλείου, όπου έγινε δεκτός στο μεταπτυχιακό πρόγραμμα του Εμπορικού Δικαίου. Το 2001 αποφοίτησε ολοκληρώνοντας με επιτυχία τις σπουδές του ασχολούμενος με το Δίκαιο Ανταγωνισμού, το Δίκαιο Βιομηχανικής Ιδιοκτησίας και το Δίκαιο Διεθνών Πωλήσεων και αποκτώντας μεταπτυχιακό τίτλο στο Εμπορικό Δίκαιο (LL.M. in Commercial Law). Εκπλήρωσε τις στρατιωτικές του υποχρεώσεις υπηρετώντας στο Πολεμικό Ναυτικό και μετά από δεκαοκτάμηνη πρακτική άσκηση και την επιτυχή εξέταση στο Δικηγορικό Σύλλογο Πειραιά ασκεί από το 2003 δικηγορία.

Δήμαρχος Σαλαμίνας 
Στις αρχές του 2018 ανακοίνωσε την υποψηφιότητά του για τις αυτοδιοικητικές εκλογές του 2019 στη Σαλαμίνα με τον συνδυασμό του «ΤΟ Ν.Η.Σ.Ι. ΜΑΣ» (Νέες Ημέρες Σύγχρονες Ιδέες)

Στον πρώτο γύρο των εκλογών έλαβε ποσοστό 30,12%, 5.587 ψήφους και 10 έδρες, ενώ και στον δεύτερο γύρο αναδείχθηκε νικητής έναντι του αντιπάλου του, Γιάννη Τσαβαρή, με ποσοστό 67,46% και 10.812 ψήφους. Πιο συγκεκριμένα, την πρώτη Κυριακή, στη Δημοτική Ενότητα Σαλαμίνας ήρθε πρώτος με το προαναφερθέν ποσοστό, διεκδικώντας 8 έδρες, ενώ στη Δημοτική Ενότητα Αμπελακίων ήρθε δεύτερος με ποσοστό 28,56% έναντι του κ. Τσαβαρή ο οποίος είχε ποσοστό 32,71%. Παρ'όλα αυτά στη συγκεκριμένη ενότητα διεκδικεί 2 έδρες, όσες και ο κ. Τσαβαρής. 

Από τις 4 δημοτικές ενότητες του νησιού (Αιαντείου, Αμπελακίων, Σαλαμίνας και Σεληνίων), κατάφερε μόνο σε μία να υπερισχύσει ο συνδυασμός του, στη Δημοτική Κοινότητα Σαλαμίνας, έχοντας 4 έδρες. Στη δημοτική ενότητα Αιαντείου και Αμπελακίων ήρθε δεύτερος, μετά το συνδυασμό του κ.Τσαβαρή, έχοντας 2 έδρες σε καθεμιά, ενώ στη δημοτική ενότητα Σεληνίων, ήρθε τρίτος, μετά το συνδυασμό του κ.Τραυλού και του κ. Τσαβαρή, έχοντας μόνο 1 έδρα.
Ισιδώρα Νάννου-Παπαθανασίου

H Ισιδώρα Νάννου - Παπαθανασίου γεννήθηκε στη Σαλαμίνα, το 1959. Είναι παντρεμένη με τον Πλοίαρχο Ε.Ν, Μηνά Νάννο και έχουν τρείς γιούς. Αποφοίτησε από το Λύκειο Σαλαμίνας το 1977 και εισήχθη στο Τμήμα Οικονομικών και Πολιτικών Επιστημών της Νομικής Σχολής του Οικονομικού Πανεπιστημίου Αθηνών, από το οποίο αποφοίτησε το 1982. Εργάστηκε στο υποκατάστημα της Εμπορικής Τράπεζας Σαλαμίνας (1986 -2000) και ως Σύμβουλος επί Οικονομικών Θεμάτων σε Ναυτιλιακή εταιρεία του εξωτερικού (2000-2002). Στις δημοτικές εκλογές του 2014, εκλέχθηκε Δήμαρχος Σαλαμίνας.

Πολιτική Σταδιοδρομία 
Πρόεδρος του Αναπτυξιακού Συνδέσμου Σαλαμίνας, επί δυο συνεχείς διετίες, (2002-2006).

Εκλεγμένη, πρώτη σε σταυρούς προτίμησης, Δημοτική Σύμβουλος Σαλαμίνας (2002-2006). Επανεκλεγμένη Δημοτική Σύμβουλος (2006-2010) και Αντιπρόεδρος Δημοτικού Συμβουλίου τη διετία 2006-2008.

Στις δημοτικές εκλογές του 2014, εκλέχθηκε Δήμαρχος Σαλαμίνας, ως η πρώτη γυναίκα δήμαρχος του νησιού. 

Στις δημοτικές εκλογές του 2019, έμεινε εκτός δεύτερου γύρου από την πρώτη Κυριακή των εκλογών. Ο συνδυασμός της ''ΚΟΝΤΑ ΣΤΟΝ ΔΗΜΟΤΗ'', ήρθε τρίτος με ποσοστό 16,54%, κατακτώντας 6, εκ των 33 εδρών του δημοτικού συμβουλίου.

Κοινωνική Δράση 

 Μέλος της Διοίκησης δύο Παιδικών Σταθμών και των ΚΑΠΗ Σαλαμίνας και Αιαντείου.
 Πρόεδρος του νέο-ιδρυθέντος τότε Επιστημονικού Συλλόγου Σαλαμίνας (1978).
 Αντιπρόεδρος της Ποδοσφαιρικής Ομάδας Σαλαμίνας «ΑΙΑΣ».
 Αντιπρόεδρος του Αθλητικού Ομίλου Αντισφαίρισης (έως σήμερα).
 Αντιπρόεδρος Εξωραϊστικού Συλλόγου «ΠΕΡΑΝΙ».
 Γενική Γραμματέας Κτηματικού Συλλόγου Σαλαμίνας.
Ποιητικός ρεαλισμός

Ο ποιητικός ρεαλισμός ήταν ένα κινηματογραφικό κίνημα στη Γαλλία της δεκαετίας του 1930. Περισσότερο μια τάση από ένα κίνημα, ο ποιητικός ρεαλισμός δεν ήταν έντονα ενοποιημένος όπως το σοβιετικό μοντάζ ή ο γαλλικός ιμπρεσιονισμός, αλλά ήταν άτομα που δημιούργησαν αυτό το λυρικό ύφος. Οι κορυφαίοι σκηνοθέτες του κινήματος ήταν ο Πιέρ Chenal, ο Ζαν Βιγκό, ο Ζυλιέν Ντυβιβιέ, ο Μαρσέλ Καρνέ και ίσως ο σημαντικότερος σκηνοθέτης του κινήματος Ζαν Ρενουάρ. Ο Ρενουάρ έκανε μια μεγάλη ποικιλία ταινιών που επηρεάστηκαν από το Αριστερό  Λαϊκό Μέτωπο και ακόμη από μια λυρική ταινία μικρού μήκους. 

Οι πιο σημαντικοί καλλιτέχνες αυτών των ταινιών ήταν ο Ζαν Γκαμπέν, ο Μισέλ Σιμόν, η Σιμόν Σινιορέ και η Μισέλ Μοργκάν.

Στοιχεία και Συντελεστές 
Οι ταινίες του ποιητικού ρεαλισμού έχουν συνήθως μια μοιρολατρική άποψη της ζωής  με τους χαρακτήρες τους να ζουν στο περιθώριο της κοινωνίας, είτε ως άνεργοι μέλη της εργατικής τάξης είτε ως εγκληματίες. Μετά από μια ζωή απογοήτευσης, οι χαρακτήρες παίρνουν μια τελευταία ευκαιρία στην αγάπη, αλλά τελικά απογοητεύονται  και οι ταινίες συχνά τελειώνουν με απογοήτευση ή θάνατο. Ο συνολικός τόνος  συχνά μοιάζει με νοσταλγία και πικρία. Είναι "ποιητικές" λόγω μιας αυξημένης αισθητικότητας  που μερικές φορές εφιστά την προσοχή στις παραστατικές πτυχές των ταινιών. Αν και αυτές οι ταινίες  ήταν αδύναμες στον τομέα της παραγωγής, ο γαλλικός κινηματογράφος δημιούργησε ένα υψηλό ποσοστό επιρροών ταινιών που οφείλεται σε μεγάλο βαθμό στους ταλαντούχους ανθρώπους της βιομηχανίας στη δεκαετία του 1930 που δούλευαν πάνω τους. 

Οι συνθέτες που εργάστηκαν σε αυτές τις ταινίες ήταν ο Ζωρζ Ορίκ, ο Αρθούρ Χονέγκερ, ο Ζοζέφ Κοσμά και ο Μορίς Ζομπέρ. Οι σκηνοθέτες που συνέβαλαν σε πολλές από τις ταινίες συμπεριέλαβαν  τον Σαρλ Σπάακ και τον Ζακ Πρεβέρ. Το κίνημα είχε σημαντικό αντίκτυπο στα μεταγενέστερα κινηματογραφικά κινήματα, ιδιαίτερα στον ιταλικό νεορεαλισμό (πολλοί από τους νεορεαλιστές, κυρίως ο Λουκίνο Βισκόντι, συνεργάστηκαν  με ποιητικούς ρεαλιστές σκηνοθέτες προτού ξεκινήσουν τις δικές τους καριέρες ως κριτικοί και σκηνοθέτες ταινιών).

Σημαντικά παραδείγματα 
Οι πρόδρομοι του ποιητικού ρεαλιστικού κινήματος περιλαμβάνουν τις ταινίες:

La Petite Lise (1930) του Ζαν Γκρεμιγιόν
Pension Mimosas (1934) του Ζακ Φεντέρ
Le Grand Jeu (1934) του Ζακ Φεντέρ

Οι ποιητικές ρεαλιστικές ταινίες κορυφαίων κινηματογραφιστών από τα μέσα έως τα τέλη της δεκαετίας του 1930 περιλαμβάνουν:

L'Atalante (1934) του Ζαν Βιγκό
La Bandera (1935) του Ζυλιέν Ντυβιβιέ
La Belle Équipe ((1936) του Ζυλιέν Ντυβιβιέ
Les Bas-fonds (1936) του Ζαν Ρενουάρ
Πεπέ λε Μοκό (1937) του Ζυλιέν Ντυβιβιέ
Η Μεγάλη Ψευδαίσθηση (1937) του Ζαν Ρενουάρ
Το Ανθρώπινο κτήνος (1938) του Ζαν Ρενουάρ
Το Λιμάνι των Απόκληρων (1938) του Μαρσέλ Καρνέ
Hôtel du Nord (1938) του Μαρσέλ Καρνέ
Ο Κανόνας του παιχνιδιού (1939) του Ζαν Ρενουάρ
Ξημερώνει  (1939) του Μαρσέλ Καρνέ

Βιβλιογραφικές πηγές 
 Sandro Bernardi, L'avventura del cinematografo, Marsilio Editori, Venezia 2007. ISBN 978-88-317-9297-4

Παραπομπές 

Κινηματογραφικά κινήματα
Πρωθυπουργός της Νορβηγίας

Ο Πρωθυπουργός της Νορβηγίας (Νορβηγικά: Statsminister - Κατά λέξη: Υπουργός του Κράτους), είναι ο αρχηγός της κυβέρνησης της Νορβηγίας και το ισχυρότερο πρόσωπο στην πολιτική της χώρας. Ο πρωθυπουργός και το Συμβούλιο της Επικρατείας (Cabinet), το οποίο αποτελείται από όλους τους επικεφαλής των δημοσίων υπηρεσιών, είναι συλλογικά υπεύθυνοι των πολιτικών ενεργειών και πράξεών τους απέναντι στον μονάρχη, στο Storting (Κοινοβούλιο Νορβηγίας), στο κόμμα τους και στο εκλογικό σώμα. Στην πράξη, καθώς είναι σχεδόν αδύνατον για μία κυβέρνηση να παραμείνει στην εξουσία ενάντια στη βούληση του Storting, ο πρωθυπουργός είναι κυρίως υπόλογος στο Storting. Ο πρωθυπουργός είναι σχεδόν πάντα ο ηγέτης του κόμματος πλειοψηφίας του Storting ή ο ηγέτης του βασικού εταίρου σε μια κυβέρνηση συνεργασίας.

Το σύνταγμα της Νορβηγίας εγκρίθηκε στις 17 Μαΐου 1814. Η θέση του πρωθυπουργού δημιουργήθηκε από νομοθεσία. Οι σύγχρονοι πρωθυπουργοί έχουν ελάχιστες θεσμικές εξουσίες αλλά, υπό την προϋπόθεση πως μπορούν να ζητήσουν εντολή στήριξης του κοινοβουλευτικού κόμματός τους, μπορούν να ελέγξουν τόσο το νομοθετικό όσο και το εκτελεστικό σώμα και ως εκ τούτου, κατέχουν σημαντικές de facto εξουσίες. Από τις 16 Οκτωβρίου 2013, πρωθυπουργός της Νορβηγίας είναι η Έρνα Σόλμπεργκ του Συντηρητικού Κόμματος, η δεύτερη γυναίκα πρωθυπουργός στην ιστορία της Νορβηγίας.

Σε αντίθεση με τους ομολόγους τους στην υπόλοιπη Ευρώπη, οι Νορβηγοί πρωθυπουργοί δεν έχουν τη δυνατότητα να συμβουλεύουν το βασιλιά να διαλύσει το Storting και να προκηρύξει εκλογές. Το σύνταγμα απαιτεί το Storting να υπηρετεί την πλήρη τετραετή θητεία του και αν ο πρωθυπουργός χάσει την εμπιστοσύνη του Storting, τότε θα πρέπει να παραιτηθεί.

Κατάλογος

Παραπομπές

Πρωθυπουργ
Χόρι Σέντεν

Ο Χόρι Σέντεν είναι παλαίμαχος Αυστραλός επαγγελματίας παίκτης στα βελάκια. 

Ο Σέντεν κέρδισε το 1984 το Αυστραλιανό Γκράντ Μάστερς και έπαιξε το 1984 στο Ουόρλντ Μάστερς του Ουίνμαου, χάνοντας στον πρώτο γύρο από τον Σέρι Μόργκαν. Ο Σέντεν έχασε στην Αμερική από τον Ρικ Νέυ, τον Τζον Κράμερ, τον Νταν Βαλέτο και τον Τόνι Πέιν με 6 σκέλη στα 9, όντας στην Ομάδα Παγκοσμίου Κυπέλλου WDF το 1985 αποτελούμενη από τον Τέρυ Ο' Ντι, τον Ράσελ Στιούαρτ και τον Φρανκ Πάλκο. Στη συνέχεια, ο Σέντεν έπαιξε στο Παγκόσμιο Πρωτάθλημα Βελακιών BDO το 1988, αλλά έχασε στον πρώτο γύρο με 3-2 σε σκέλη από τον Μπομπ Σενίβ.

Αποτελέσματα Παγκόσμιου Πρωταθλήματος

BDO 

 1988: Φάση των 32: (έχασε από τον Μπομπ Σενίβ 2-3) (σκέλη)

Βιβλιογραφικές αναφορές

Εξωτερικοί σύνδεσμοι 

 Προφίλ και στατιστικά στοιχεία για τη βάση δεδομένων για τα βελάκια 

Βελάκια
Αυστραλοί αθλητές
Κάτω Μετόχι Σερρών

Το Κάτω Μετόχι είναι χωριό στον νομό Σερρών. Διοικητικά υπάγεται στην δημοτική κοινότητα Σερρών του Δήμου Σερρών. Σύμφωνα με την απογραφή του 2011 έχει  πληθυσμό 197 κατοίκων, ενώ σύμφωνα με την απογραφή του 2001 είχε πληθυσμό 175 κατοίκων.

Προσωπικότητες 
 Κατάγονται από το Κάτω Μετόχι
 Αναστάσιος Μεγαλομύστακας, Έλληνας πολιτικός

Παραπομπές 

Χωριά του νομού Σερρών
Δήμος Σερρών
__ΕΥΡΕΤΗΡΙΟ__
Επτάμυλοι Σερρών

Οι Επτάμυλοι είναι χωριό στον νομό Σερρών. Διοικητικά υπάγεται στην κοινότητα Επταμύλων του Δήμου Σερρών. Σύμφωνα με την απογραφή του 2011 το χωριό έχει πληθυσμό 712 κατοίκων, ενώ σύμφωνα με την απογραφή του 2001 το χωριό είχε πληθυσμό 517 κατοίκων.

Κοινότητα

Προσωπικότητες 

 Γεννήθηκαν στους Επταμύλους
 Νίκος Ιορδανίδης, Έλληνας ποδοσφαιριστής

Παραπομπές 

Χωριά του νομού Σερρών
Δήμος Σερρών
Ακτή Νέων Κερδυλίων Σερρών

Η Ακτή Νέων Κερδυλίων είναι παραθαλάσσιο χωριό της Περιφερειακής Ενότητας Σερρών σε υψόμετρο 5 μέτρων. Η περιοχή ονομάζεται και Ακτή Παναγιάς. Βρίσκεται στα παράλια του Στρυμονικού Κόλπου σε απόσταση 27,5 χλμ. ΝΔ. από το Ροδολίβος, 65,53 χλμ. ΝΑ. από τις Σέρρες και 88,5 Α.-ΒΑ. από τη Θεσσαλονίκη. Από το χωριό περνάει η ΕΟ Θεσσαλονίκης - Καβάλας και είναι κτισμένη ανάμεσα στο Λογκάρι (ΝΔ.) και στη Συκιά (ΒΑ.).

Αναφέρεται επίσημα για πρώτη φορά το 1971 να απογράφεται στην τότε κοινότητα Νέων Κερδυλίων της επαρχίας Βισαλτίας, με πληθυσμό 10 κατοίκων. Σύμφωνα με το σχέδιο Καλλικράτης μαζί με τα Νέα Κερδύλια, το Λογκάρι, το Λιμάνι και τη Συκιά αποτελούν την Τοπική Κοινότητα Νέων Κερδυλίων που υπάγεται στη Δημοτική Ενότητα Αμφίπολης του Δήμου Αμφίπολης και σύμφωνα με την απογραφή του 2011 έχει πληθυσμό 49 κατοίκων.

Κοινότητα

Απογραφές πληθυσμού

Παραπομπές

Χωριά του νομού Σερρών
Δήμος Αμφίπολης
Ζώης Καράμπελας

Ο Ζώης Καράμπελας (Μαρούσι, 27 Απριλίου 2001) είναι Έλληνας επαγγελματίας καλαθοσφαιριστής. Με ύψος 1,86 μέτρα, αγωνίζεται ως πόιντ γκαρντ για την ομάδα του Απόλλωνα Πάτρας.

Επαγγελματική σταδιοδρομία 
Ο Καράμπελας ξεκίνησε την επαγγελματική του σταδιοδρομία στην Α2 Εθνική με το Περιστέρι, τη σεζόν 2017-18. Έκανε το ντεμπούτο του στην Α1 Εθνική τη σεζόν 2018-2019 με το Περιστέρι, σε έναν αγώνα εναντίον του Χολαργού.  Τη σεζόν 2018-19, ανακηρύχθηκε Καλύτερος Νέος Παίκτης της Α1. Τη σεζόν 2020-21, είχε 2.9 πόντους και 1.9 ασίστ ανά 10 λεπτά συμμετοχής, σε 15 ματς.

Στις 17 Ιουλίου 2021, ανακοινώθηκε από την Λάρισα για ένα χρόνο. Με τη θεσσαλική ομάδα μέτρησε 5.3 πόντους (48% στο δίποντο, 30% στο τρίποντο), 2.7 ριμπάουντ και 2.9 ασίστ ανά 20 λεπτά παραμονής στο παρκέ σε 35 παιχνίδια στο ελληνικό πρωτάθλημα.

Στις 15 Αυγούστου 2022, συμφώνησε επίσημα με τον Απόλλωνα Πάτρας.

Εθνική ομάδα 
Ο Καράμπελας έχει υπάρξει μέλος των «μικρών» Εθνικών ομάδων της Ελλάδας, με τις οποίες πήρε μέρος στο Ευρωπαϊκό Πρωτάθλημα Εφήβων του 2018 και στο Παγκόσμιο Κύπελλο U19 του 2019.

Τον Φεβρουάριο του 2021, κλήθηκε για πρώτη φορά στην Εθνική ανδρών ώστε να συμμετάσχει στα προκριματικά του Ευρωμπάσκετ 2022. Ο πρώτος αγώνας ήταν κόντρα στην Βοσνία, ήττα με 69-84, με τον ίδιο να έχει 2 πόντους, 4 ριμπάουντ και 3 ασίστ σε 13:40 λεπτά συμμετοχής.

Διακρίσεις

Ατομικές 

 Καλύτερος Νέος Παίκτης Ελληνικού Πρωταθλήματος: (2019)
 Ελληνικό All Star Game νέων: (2020)

Παραπομπές

Εξωτερικοί σύνδεσμοι 
 Προφίλ U19 στη FIBA 
 Προφίλ στο Basketball-Reference.com 
 Προφίλ στο Eurobasket.com 
 Προφίλ στο RealGM.com 
 Προφίλ στη Basket League Ελλάδας  
 Προφίλ στη Basket League Ελλάδας  
 Προφίλ στο Περιστέρι 

Έλληνες καλαθοσφαιριστές
Πόιντ γκαρντ
Καλαθοσφαιριστές Εθνικής Ελλάδας Κ18
Καλαθοσφαιριστές Εθνικής Ελλάδας Κ19
Καλαθοσφαιριστές Περιστερίου
Καλαθοσφαιριστές Ερμή Αγιάς
Καλαθοσφαιριστές Απόλλωνα Πατρών
Καλαθοσφαιριστές Α1 Εθνικής Ελλάδας
Καλαθοσφαιριστές ελληνικών συλλόγων
Βεξιλολογία

Η Βεξιλολογία είναι η μελέτη της ιστορίας, των συμβολισμών και της χρήσης των σημαιών ή, κατ 'επέκταση, κάθε ενδιαφέρον για σημαίες σε γενικές γραμμές. Η λέξη είναι μια σύνθεση της λατινικής λέξης vexillum («σημαία») και του ελληνικού προσθετικού -λογία. 

Ένα άτομο που μελετά τις σημαίες είναι ένας βεξιλογιστής, ένας που σχεδιάζει τις σημαίες είναι ένας βεξιλογράφος και η τέχνη του σχεδιασμού σημαίας ονομάζεται βεξιλογραφία. Κάποιος που είναι χομπίστας ή θαυμαστής των σημαιών είναι ένα βεξιλόφιλος.

Ιστορία 
Η μελέτη των σημαιών, ή η βεξιλολογία, επισημοποιήθηκε από τον Αμερικανό μελετητή και φοιτητή σημαιών Ουίτνεϊ Σμιθ το 1961, με τη δημοσίευση του The Flag Bulletin. Κατά τη διάρκεια της ζωής του, ο Σμιθ διοργάνωσε διάφορες οργανώσεις και συναντήσεις σημαίας, όπως το πρώτο Διεθνές Συνέδριο της Βεξιλολογίας (ICV), η Βεξιλολογική Ένωση Βόρειας Αμερικής και η Διεθνής Ομοσπονδία Ενώσεων Βεξιλολογίας (FIAV). Ο Σμιθ, ο οποίος αναγνωρίζεται ότι επινόησε τον όρο «βεξιλολογία» το 1957, έγραψε: «Επειδή η χρήση των σημαιών πηγαίνει πίσω στις πρώτες ημέρες του ανθρώπινου πολιτισμού, η μελέτη αυτής της χρήσης με σοβαρό τρόπο είναι τόσο πρόσφατη που ο όρος για αυτή ... δεν εμφανίστηκε σε έντυπη μορφή μέχρι το 1959.» Πριν από εκείνη τη στιγμή, η μελέτη των σημαιών θεωρήθηκε γενικά ως μέρος της εραλδικής. 

Η συμμετοχή στη βεξιλολογία συμπεριλαμβάνει ακαδημαϊκή εργασία σε τομείς όπως η κοινωνιολογία, η ιστορία ή ο σχεδιασμός, επαγγελματίες ή μη, συνεισφορές από τη βιομηχανία σημαίας και το ενδιαφέρον από όσους είναι απλώς παθιασμένοι με τις σημαίες. Οι ICV και οι τοπικές βεξιλολογικές συνεδριάσεις, καλύπτουν συχνά ένα ευρύ φάσμα ενδιαφέροντος για τις σημαίες. Από το 1969, διοργανώνεται Διεθνές Συνέδριο Βεξιλολογίας κάθε δύο χρόνια, υπό την αιγίδα της FIAV και τα έγγραφα που παρουσιάζονται στο συνέδριο δημοσιεύονται στη συνέχεια ως Πρακτικά του Κογκρέσου.

Δείτε επίσης 
 Γλωσσάριο της βεξιλολογίας 
 Σημαίες του Κόσμου

Παραπομπές

Περαιτέρω ανάγνωση 
 Λίπσον, Μαρκ. Σημαία: Μια αμερικανική βιογραφία. Νέα Υόρκη: Thomas Dunne Books, 2005. 
 Σμιθ, Ουίτνεϊ. Σημαίες κατά τη διάρκεια των αιώνων και σε ολόκληρο τον κόσμο. Νέα Υόρκη: McGraw-Hill, 1975.

Εξωτερικοί σύνδεσμοι 
  

Σύμβολα
Μίλησε Μου Για Έρωτα

Το Μίλησε Μου Για Έρωτα (Vox) είναι ελληνική δραματική τηλεταινία του 1996, σε σκηνοθεσία, σενάριο του Δημήτρη Αθανίτη. 

Η οικογένεια ενός ψυχίατρου (Τάσος Μπλάτζιος) αναστατώνεται όταν η γυναίκα του (Αθηνά Παππά) εγκαταλείπεται από τον εραστή της και βρίσκει καταφύγιο σε μια νέα σχέση που όμως είναι μόνο στο τηλέφωνο. Ο ψυχίατρος, αν και έχει κι αυτός ερωμένη (Εύα Στυλάντερ), θορυβείται όταν ανακαλύπτει την απιστία της γυναίκας του. Μέσω ενός ιδιωτικού ντετέκτιβ (Δημήτρης Αθανίτης), θα φθάσει στο σπίτι του άγνωστου τηλεφωνικού εραστή. Καθώς προσπαθεί να βοηθήσει ένα πελάτη του (Γιάννης Μποσταντζόγλου) με ανάλογα προβλήματα σχέσης με την γυναίκα του, ο ψυχίατρος βλέπει τον κόσμο του να καταρρέει.  

Η ταινία προβλήθηκε από το κανάλι της ΕΡΤ το 1996.

Συντελεστές
Σκηνοθεσία, Σενάριο: Δημήτρης Αθανίτης
Παραγωγή: ΕΡΤ
Φωτογραφία: Παναγιώτης Θεοφανόπουλος
Σκηνικά, Κοστούμια: Άση Δημητρολοπούλου
Ήχος: Γιώργος Μπιλικάς
Μοντάζ: Στάθης Πλώτας

Ηθοποιοί
Τάσος Μπλάτζιος (ψυχίατρος)
Εύα Στυλάντερ (η σύζυγος)
Αθηνά Παππά (η ερωμένη)
Ζαχαρένια Αθητάκη (η κόρη)
Άγης Εμμανουήλ (ο φίλος της κόρης)
Γιάννης Μποσταντζόγλου (πελάτης)
Δημήτρης Αθανίτης (ντετέκτιβ)

Παραπομπές

https://www.athanitis.eu/site/gr/tainies/vox-ert

Αθήνα
Ταινίες σε σκηνοθεσία Δημήτρη Αθανίτη
Τηλεταινίες
Ταινίες του 1996
Συκιά Αμφίπολης Σερρών

Για συνώνυμους οικισμούς στην Ελλάδα δείτε το λήμμα: Συκιά (αποσαφήνιση)

Η Συκιά είναι παραθαλάσσιο χωριό της Περιφερειακής Ενότητας Σερρών με υψόμετρο 24 μέτρα, η οποία βρίσκεται στα παράλια του Στρυμονικού Κόλπου. Απέχει 25 χλμ. ΝΔ. από το Ροδολίβος και 63 χλμ. ΝΑ. από τις Σέρρες. Από το χωριό περνάει η ΕΟ Θεσσαλονίκης - Καβάλας και είναι κτισμένο ανάμεσα στην Ακτή Νέων Κερδυλίων (ΝΔ.) και στα Νέα Κερδύλια (ΒΑ.). Αναφέρεται επίσημα το 1981 να απογράφεται στην τότε κοινότητα Νέων Κερδυλίων. Σύμφωνα με το σχέδιο Καλλικράτης μαζί με τα Νέα Κερδύλια, το Λογκάρι, το Λιμάνι και την Ακτή Νέων Κερδυλίων αποτελούν την Τοπική Κοινότητα Νέων Κερδυλίων που υπάγεται στη Δημοτική Ενότητα Αμφίπολης του Δήμου Αμφίπολης και σύμφωνα με την απογραφή του 2011 έχει πληθυσμό 30  κατοίκους.

Κοινότητα

Σημείωση
Στην ίδια περιφερειακή ενότητα υπάρχει και ο οικισμός Συκιά (ή Συκέα) του Δήμου Εμμανουήλ Παππά.

Παραπομπές 

Χωριά του νομού Σερρών
Δήμος Αμφίπολης
Λογκάρι Σερρών

Το Λογκάρι είναι παραθαλάσσιο χωριό της Περιφερειακής Ενότητας Σερρών σε υψόμετρο 8 μέτρα, στα όρια με την Περιφερειακή Ενότητα Θεσσαλονίκης και τα παράλια του Στρυμονικού Κόλπου. Απέχει 30 χλμ. ΝΔ. από το Ροδολίβος, 68 χλμ. Ν.-ΝΑ. από τις Σέρρες και 86 Α.-ΒΑ. από τη Θεσσαλονίκη. Από το χωριό περνάει η ΕΟ Θεσσαλονίκης - Καβάλας ενώ στη βόρεια πλευρά του η Εγνατία Οδός. Αναφέρεται επίσημα το 1981 να απογράφεται στην τότε κοινότητα Νέων Κερδυλίων. Σύμφωνα με το σχέδιο Καλλικράτης μαζί με τα Νέα Κερδύλια, την Ακτή Νέων Κερδυλίων, το Λιμάνι και τη Συκιά αποτελούν την Τοπική Κοινότητα Νέων Κερδυλίων που υπάγεται στη Δημοτική Ενότητα Αμφίπολης του Δήμου Αμφίπολης και σύμφωνα με την απογραφή του 2011 έχει πληθυσμό 24 κατοίκους.

Κοινότητα

Παραπομπές 

Χωριά του νομού Σερρών
Δήμος Αμφίπολης
Αρχάγγελος Ημαθίας

Ο Αρχάγγελος είναι χωριό της τοπικής κοινότητας Ζερβοχωρίου, της δημοτικής ενότητας (τέως δήμου) Ειρηνούπολης, του δήμου Ηρωικής Πόλης Νάουσας, της περιφερειακής ενότητας (τέως νομού) Ημαθίας, στην περιφέρεια  Κεντρικής Μακεδονίας, σύμφωνα με το πρόγραμμα Καλλικράτης.  Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Νάουσας του νομού Ημαθίας, στο γεωγραφικό διαμέρισμα Μακεδονίας. 
Μέχρι το 1926 ο οικισμός ονομαζόταν Γενή-Κιόι και μέχρι το 1940 Βάλτος.

Γεωγραφία
Ο Αρχάγγελος είναι πεδινό χωριό στο βόρειο τμήμα του νομού Ημαθίας. Βρίσκεται δίπλα στα όρια με τον νομό Πέλλας (στο σημείο από όπου ξεκινούσε η αποξηρανθείσα λίμνη των Γιαννιτσών) και ακριβώς απέναντι από την Ακρολίμνη, στις όχθες του ποταμού Βόδα και πάνω στην επαρχιακή οδό Νάουσας-Κρύας Βρύσης, σε μέσο σταθμικό υψόμετρο 10. Απέχει 25 χλμ. περίπου Β. ΒΑ. της Βέροιας.

Πληθυσμός

Διοικητικές μεταβολές
Ο οικισμός αναγνωρίστηκε το 1918 ως Γενή-Κιόι και προσαρτήθηκε στην κοινότητα Βετίστης του νομού Θεσσαλονίκης. Το 1926 μετονομάστηκε σε Βάλτος και το 1935 προσαρτήθηκε στην κοινότητα Ζερβοχωρίου. Το 1940 μετονομάστηκε σε Αρχάγγελος και το 1946 υπήχθη οριστικά στον νομό Ημαθίας. Με το ΦΕΚ 123Α - 19/08/1986 αποσπάστηκε από την κοινότητα Ζερβοχωρίου και προσαρτήθηκε στον δήμο Ειρηνούπολης. Με το ΦΕΚ 87Α - 07/06/2010 αποσπάστηκε από τον δήμο Ειρηνούπολης και προσαρτήθηκε στον δήμο Ηρωικής Πόλης Νάουσας.

Ιστορικά στοιχεία
Οι κάτοικοιι του χωριού είναι στην πλειονότητά τους γηγενείς Μακεδόνες, αλλά και Ποντιακής καταγωγής. Παλαιότερα μιλούσαν την ποντιακή αλλά και σλαβομακεδονική διάλεκτο. Η περιοχή ήταν τσιφλίκι και παρήγαγε γεωργικά (δημητριακά, καλαμπόκι, σουσάμι) και κτηνοτροφικά προϊόντα. Σήμερα, παράγονται κυρίως φρούτα (ροδάκινα, μήλα, αχλάδια) και καπνός.

Αξιοθέατα
Ο ενοριακός ναός των Αρχαγγέλων, στο κέντρο του οικισμού. Εορτάζει στις 8 Νοεμβρίου
Η Περιμετρική Τάφρος 66, νότια του οικισμού

Παραπομπές

Πηγές
Εγκυκλοπαίδεια Πάπυρος Λαρούς Μπριτάνικα, 1996, 2006 (ΠΛΜ)
Εγκυκλοπαίδεια Πάπυρος Λαρούς, 1963 (ΠΛ)
Οργανισμός εκδόσεων «Ελλάδα», χάρτες (εκδ. Βαρελάς)
Google Earth
eetaa.gr

Εξωτερικοί σύνδεσμοι
https://www.youtube.com/watch?v=AXsvPpXdjqk
http://medusa.libver.gr/jspui/handle/123/8327

Χωριά του νομού Ημαθίας
Νέα Αμφίπολη Σερρών

Η Νέα Αμφίπολη είναι πεδινό χωριό της Περιφερειακής Ενότητας Σερρών με υψόμετρο 17 μέτρα, το οποίο βρίσκεται στα νοτιοδυτικά όρια με την Περιφερειακή Ενότητα Καβάλας. Είναι κτισμένη δίπλα και ανατολικά του ποταμού Στρυμόνα, σε απόσταση 19 χλμ. ΝΔ. από το Ροδολίβος, 57 χλμ. ΝΑ. από τις Σέρρες και 60 χλμ. από την Καβάλα. Το παλιό όνομα του χωριού είναι Άγιος Νικόλαος και έτσι αναφέρεται επίσημα για πρώτη φορά το 1961 όταν απογράφηκε στην τότε κοινότητα Αμφιπόλεως. Το 1965 μετονομάστηκε σε Νέα Αμφίπολις. Σύμφωνα με την απογραφή του 2011, έχει πληθυσμό 38 κατοίκων. Πρόκειται για το τελευταίο χωριό του Νομού Σερρών, πριν τα σύνορα με τον Νομό Καβάλας. Επιπλέον, αποτελεί έναν από τους πλησιέστερους στην θάλασσα οικισμούς του Νομού, και πιο συγκεκριμένα στον Στρυμονικό κόλπο.

Κοινότητα

Παραπομπές

Χωριά του νομού Σερρών
Δήμος Αμφίπολης
Υπουργείο Παιδείας (Κύπρος)

Το Υπουργείο Παιδείας της Κύπρου δημιουργήθηκε το 1965 και καταργήθηκε στις 12 Νοεμβρίου 1993. Το διαδέχθηκε το Υπουργείο Παιδείας και Πολιτισμού (1993-2019).

Διατελέσαντες υπουργοί
Ο πίνακας που ακολουθεί παρουσιάζει όλους του Υπουργούς Παιδείας:

Διατελέσαντας υφυπουργός
Την περίοδο 1978-1980 υπήρχε και η θέση του Υφυπουργού Παιδείας. Ο μόνος υφυπουργός παιδείας ήταν ο Κώστας Χατζηστεφάνου, του οποίου η θητεία διήρκεσε από τις 9 Μαρτίου 1978 έως τις 9 Σεπτεμβρίου 1980.

Παραπομπές 

Παιδειας
Υπουργείο Παιδείας (Κύπρος)
Υπουργεία Παιδείας
Άγιος Νικόλαος Νάουσας Ημαθίας

Ο Άγιος Νικόλαος (Δημοτική Κοινότητα Νάουσας - Δημοτική Ενότητα Νάουσας), ανήκει στον δήμο Νάουσας, της Περιφερειακής Ενότητας Ημαθίας που βρίσκεται στην Περιφέρεια Κεντρικής Μακεδονίας, σύμφωνα με τη διοικητική διαίρεση της Ελλάδας όπως διαμορφώθηκε με το πρόγραμμα “Καλλικράτης” (ν.3852/2010). Κατά τη διοικητική διαίρεση της Ελλάδας με το σχέδιο “Καποδίστριας”, μέχρι το 2010, ο Άγιος Νικόλαος ανήκε στο Τοπικό Διαμέρισμα Ναούσης, του πρώην Δήμου Νάουσας, του Νομού Ημαθίας. Ο Άγιος Νικόλαος έχει υψόμετρο 505 μέτρα από την επιφάνεια της θάλασσας, σε γεωγραφικό πλάτος 40,6147297639 και γεωγραφικό μήκος 22,0423971214.

Το Άλσος Αγίου Νικολάου, είναι ένα πανελλήνιο τουριστικό κέντρο αναψυχής και διημέρευσης μόλις 3 χιλιόμετρα νοτιοδυτικά της ηρωικής πόλης της Νάουσας. Ένας επίγειος παράδεισος στην καρδιά της Ημαθίας. Μια ανάσα ζωής κόντρα στην οικολογική υποβάθμιση.

Εξήντα στρέμματα πανέμορφης γης παίρνουν ζωή από τις πηγές του ιστορικού και πολλαπλά πολύτιμου, ποταμού της Αράπιτσας. Μοναδικό στην Ελλάδα το υπεραιωνόβιο άλσος πλατάνων εντυπωσιάζει τον επισκέπτη σε κάθε εποχή για την μεγαλοπρέπεια και τον όγκο του. Στη σκιά του αναπαύεται το απέραντο πράσινο του φυσικού χλοοτάπητα που συνυπάρχει με το άγριο αυτοφυές πυξάρι, τη φλαμουριά, τη βελανιδιά και το άφθονο νερό σε μια σπάνια συμφωνία ήχων και χρωμάτων. Αυτόν τον πανέμορφο τόπο χρηματοδότησε η Ευρωπαϊκή Ένωση στα πλαίσια του προγράμματος LIFE αφενός για να τον προστατεύσει και αναδείξει και αφετέρου για να βάλει τις βάσεις για μια ορθολογικά οικολογική διαχείριση ώστε το πολυποίκιλο πλέγμα χρήσεων και δραστηριοτήτων που φιλοξενούνται στο χώρο να επιτρέπουν την αειφορία.

Αποτέλεσμα της αξιόλογης αυτής προσπάθειας υπήρξε το Ειδικό Ευρωπαϊκό Βραβείο σημαντική διάκριση στα πλαίσια του θεσμού των Ευρωπαϊκών Βραβείων αστικού και περιφερειακού σχεδιασμού το 1997.

Σήμερα επισκέπτονται το άλσος ετησίως 1.000.000 επισκέπτες από όλη την Ελλάδα, που έχουν την δυνατότητα να κάνουν χρήση των παρακάτω εγκαταστάσεων και δραστηριοτήτων:

 των αθλητικών εγκαταστάσεων που περιλαμβάνουν γήπεδα μπάσκετ, βόλεϊ και τένις καθώς και δημοτικό αναψυκτήριο,
 της παιδικής χαράς,
 της μικρής τεχνητής λίμνης ψαρέματος και βαρκάδας, 
 της εκκλησίας του Αγ. Νικολάου, από την οποία πήρε το όνομα της η περιοχή,
 του εκτροφείου θηραμάτων,
 των εστιατορίων με κυριότερο προσφερόμενο έδεσμα την τοπική πέστροφα,
 των χώρων υπαιθρίου γεύματος,
 των διαδρόμων άθλησης και περιπάτου,
 των πηγών του ποταμού Αράπιτσα,
 του μικρού τραίνου για μια σύντομη περιήγηση του Άλσους,
 του Κέντρου περιβαλλοντικής ενημέρωσης για μια πρώτη γνωριμία με την χλωρίδα και πανίδα της περιοχής και τέλος
 των εγκαταστάσεων υγιεινής.

Στην είσοδο του Άλσους έχει ολοκληρωθεί και ο χώρος στάθμευσης 250 θέσεων.

Πληθυσμός

Παραπομπές

Πηγές
Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
Εγκυκλοπαίδεια Δομή, 2002-4

Χωριά του νομού Ημαθίας
Σπέτσαι (φρεγάτα)

Η ελληνική φρεγάτα Σπέτσαι (F-453) είναι το δεύτερο πλοίο της ελληνικής κλάσης φρεγατών "Ύδρα". Βασίζεται στην κλάση φρεγατών Μπλομ + Φος ΜΕΚΟ 200 και ναυπηγήθηκε στα Ελληνικά Ναυπηγεία του Σκαραμαγκά. Είναι το πέμπτο πλοίο του πολεμικού Ναυτικού που ονομάστηκε από το νησί των Σπετσών. Έχει συμμετάσχει σε διεθνείς επιχειρήσεις όπως η "Διαρκής Ελευθερία". Είναι σε ενεργή υπηρεσία από τις 24 Οκτωβρίου 1996, ενώ η κατασκευή της ξεκίνησε στις 11 Αυγούστου 1992.

Παραπομπές 

Ελληνικές φρεγάτες
Πυρκαγιές στο τροπικό δάσος του Αμαζονίου (2019)

Οι πυρκαγιές στο τροπικό δάσος του Αμαζονίου του 2019 είναι μια σειρά από χιλιάδες πυρκαγιές που έχουν λάβει χώρα στο τροπικό δάσος του Αμαζονίου το 2019. Το μεγαλύτερο μέρος των πυρκαγιών λαμβάνουν χώρα στο τμήμα του δάσους της Βραζιλίας. Γειτονικές χώρες, όπως η Βολιβία, το Περού και η Παραγουάη έχουν επίσης αναφέρει πυρκαγιές στα εδάφη τους.

Οι πυρκαγιές τράβηξαν την προσοχή της επιστημονικής και διεθνούς κοινότητας τον Ιούλιο και τον Αύγουστο του 2019, αφότου το Εθνικό Ινστιτούτο Διαστημικής Έρευνας (Instituto Nacional de Pesquisas Espaciais, INPE) δημοσίευσε στατιστικά στοιχεία που βασίζονται σε δορυφορικές παρατηρήσεις και τεκμηρίωναν τουλάχιστον 75.336 πυρκαγιές στην χώρα την περίοδο 1ης Ιανουαρίου-23ης Αυγούστου 2019. Στο ίδιο διάστημα πάνω από 40.000 από αυτές τις πυρκαγιές έλαβαν χώρα στο τροπικό δάσος του Αμαζονίου, ο μεγαλύτερος αριθμός από τότε που ξεκίνησε η συλλογή δεδομένων το 2013.

Στις 20 Αυγούστου, οι πυρκαγιές κατέκαιαν δασικές εκτάσεις στις πολιτείες Αμαζόνας, Ροντόνια, Μάτο Γκρόσο και Παρά. Οι πολιτείες Αμαζόνας και Άκρε κήρυξαν κατάσταση έκτακτης ανάγκης ως απάντηση στις πυρκαγιές.

Οι εμπειρογνώμονες συνδέουν τις πυρκαγιές με εμπρησμούς που λαμβάνουν χώρα με σκοπό την εκκαθάριση της γης, προκειμένου να χρησιμοποιηθεί για κατασκευή κτιρίων ή να στηρίξει την κτηνοτροφία και τις εξαγωγές της Βραζιλίας, όπως το βόειο κρέας. Η Βραζιλία λάμβανε μέτρα από το 2004 για να μειώσει την αποψίλωση του Αμαζονίου, αλλά η μεγάλη αύξηση στον αριθμό των πυρκαγιών ανησυχεί τους ειδικούς λόγω της σημασίας της λεκάνης του Αμαζονίου στο μετριασμό της κλιματικής αλλαγής. Επιπλέον, οι τακτικές εμπρησμών μπορεί να απειλήσουν τις προστατευόμενες γαίες των αυτοχθόνων φυλών στο δάσος του Αμαζονίου.

Οι πυρκαγιές αποτέλεσαν αντικείμενο ευρείας κριτικής προς την κυβέρνηση της Βραζιλίας, ιδιαίτερα από περιβαλλοντικές ΜΚΟ και τη κυβέρνηση της Γαλλίας, η οποία συνορεύει με την Βραζιλία λόγω της Γαλλικής Γουιάνας. Ως παράγοντας για την πρόκληση των πυρκαγιών θεωρούνται οι πολιτικές του προέδρου Ζαΐχ Μπολσονάρου οι οποίες έχουν αποδυναμώσει την προστασία του τροπικού δάσους. Ο Μπολσονάρου και οι υπουργοί του απάντησαν ότι η αποψίλωση των δασών είναι αναγκαία για την ανοικοδόμηση της οικονομίας της Βραζιλίας. Επίσης δήλωσαν ότι τα δεδομένα της διαστημικής υπηρεσίας είναι λανθασμένα ως μέρος καμπάνιας παραπληροφόρησης εναντίον της κυβέρνησής του.

Παραπομπές 

Σελίδες με πηγές CS1 στα Πορτογαλικά (pt)
2019
Πυρκαγιές
Αμαζόνιος
Μαλίτσια (ταινία)

Η Μαλίτσια Ιταλικά: Malizia), είναι μια ερωτική κωμωδία ιταλικής  παραγωγής του 1973 σε σενάριο και σκηνοθεσία του Σαλβατόρε Σαμπέρι με πρωταγωνιστές την Λάουρα Αντονέλι και τον Τούρι Φέρρο.

Πλοκή  
Ο Ντον Ιγκνάσιο (Τούρι Φέρρο) μετά τον θάνατο της συζύγου του, αποφασίζει να προσλάβει μια νεαρή κοπέλα, την Άντζελα (Λάουρα Αντονέλι) ως υπηρέτρια. Αυτός και οι τρεις γιοι του στη συνέχεια θα προσπαθήσουν να την προσεγγίσουν ερωτικά, ωστόσο αυτός που θα τα καταφέρει να την κατακτήσει είναι ο μεσαίος γιος του, ο Νίνο (Αλεσάντρο Μόμο), ο οποίος όμως θα αρχίζει να εκβιάζει την Άντζελα, όπως για παραδείγμα να μείνει γυμνή και να την κυνηγήσει στην αυλή του σπιτιού.

Διανομή ρόλων 
 Λάουρα Αντονέλι ως Άντζελα
 Πίνο Καρούζο ως Ντον Τσιρίλο
 Τούρι Φέρρο ως Ντον Ιγκνάσιο
 Αλεσάντρο Μόμο ως Νίνο
 Λίλα Μπριτζόνι ως γιαγιά

Βραβεία 
 Νταβίντ ντι Ντονατέλο Καλύτερης ηθοποιού για την Λάουρα Αντονέλι (1974).
 Νταβίντ ντι Ντονατέλο Καλύτερου Β' Ανδρικού Ρόλου για τον Τούρι Φέρρο (1974).

Παραπομπές

Εξωτερικοί σύνδεσμοι 
 Η  

Ιταλικές ερωτικές κωμικές ταινίες
Ταινίες του 1973
Ταινίες σε σκηνοθεσία Σαλβατόρε Σαμπέρι
Ιταλικές ταινίες
Ιταλόφωνες ταινίες
Χρήστος Χατζησάββας

Ο Χρήστος Χατζησάββας είναι Έλληνας πολιτικός και πρώην βουλευτής (Ιανουάριος 2015-Ιούλιος 2019).

Βιογραφία 
Στις ελληνικές βουλευτικές εκλογές του Ιανουαρίου 2015 εξελέγη μέλος του ελληνικού κοινοβουλίου με το ψηφοδέλτιο της Χρυσής Αυγής στην εκλογική περιφέρεια Κιλκίς. Επανεξελέγη τον Σεπτέμβριο του 2015.

Εξωτερικοί σύνδεσμοι 

 Χρήστος Κωνσταντίνου Χατζησάββας, σελίδα στην ιστοσελίδα της Βουλής των Ελλήνων.

Παραπομπές 

Βουλευτές Κιλκίς
Βουλευτές εκλεγμένοι με τη Χρυσή Αυγή
Νίκος Μωραΐτης (πολιτικός)

Ο Νίκος Μωραΐτης (γεννημένος στις 29 Αυγούστου 1957), είναι Έλληνας πολιτικός. Ήταν μέλος του Ελληνικού Κοινοβουλίου από το 2008 ως το 2019, εκπροσωπώντας την εκλογική περιφέρεια Αιτωλοακαρνανίας. Ανήκει στο Κομμουνιστικό Κόμμα Ελλάδας

Βιογραφία 
Ο Μωραΐτης εργάζεται στο κατασκευαστικό τομέα. Είναι ο αντιπρόεδρος της Ομοσπονδίας Αγροτών της Αιτωλοακαρνανίας.

Παραπομπές 

Βουλευτές εκλεγμένοι με το ΚΚΕ
Βουλευτές Αιτωλοακαρνανίας
Δημήτρης Κωνσταντόπουλος (πολιτικός)

Ο Δημήτρης Κωνσταντόπουλος είναι Έλληνας πολιτικός.

Βιογραφία 
Στις βουλευτικές εκλογές του Ιανουαρίου 2015 εξελέγη μέλος του Ελληνικού Κοινοβουλίου με το ψηφοδέλτιο του ΠΑΣΟΚ, εκπροσωπώντας την εκλογική περιφέρεια Αιτωλοακαρνανίας. Επανεξελέγη τον Σεπτέμβριο του 2015 με τη Δημοκρατική Συμπαράταξη και τον Ιούλιο του 2019 με το Κίνημα Αλλαγής.

Εξωτερικοί σύνδεσμοι 
 Δημήτριος Χρήστου Κωνσταντόπουλος, σελίδα στην ιστοσελίδα της Βουλής των Ελλήνων.

Παραπομπές

Βουλευτές Αιτωλοακαρνανίας
Βουλευτές εκλεγμένοι με το ΠΑΣΟΚ
Βουλευτές εκλεγμένοι με τη Δημοκρατική Συμπαράταξη
Βουλευτές εκλεγμένοι με το Κίνημα Αλλαγής
Πολύβιος Ζησιμόπουλος

Ο Πολύβιος Ζησιμόπουλος είναι πρώην βουλευτής του Ελληνικού Κοινοβουλίου με το κόμμα της Χρυσής Αυγής. Στη Δίκη της Χρυσής Αυγής κρίθηκε ένοχος για ένταξη στην εγκληματική οργάνωση Χρυσή Αυγή.

Βιογραφία 
Στις ελληνικές εκλογές Μαΐου 2012 εξελέγη βουλευτής για την περιφέρεια Β΄ Θεσσαλονίκης . Επανεξελέγη στις ελληνικές βουλευτικές εκλογές του Ιουνίου 2012,  .

Παραπομπές 

Βουλευτές εκλεγμένοι με τη Χρυσή Αυγή
Βουλευτές Β΄ Θεσσαλονίκης
Χρυσοβαλάντης Αλεξόπουλος

Ο Χρυσοβαλάντης Αλεξόπουλος είναι πρώην μέλος του Ελληνικού Κοινοβουλίου, εκπροσωπώντας τη Λάρισα με τη Χρυσή Αυγή.

Βιογραφία 
Στις ελληνικές εκλογές Μαΐου 2012 εξελέγη βουλευτής Λαρίσης . Κατά τη διάρκεια των βουλευτικών εκλογών του Ιουνίου 2012, επανεξελέγη.

Στις 15 Μαρτίου 2014, εγκατέλειψε το κόμμα του, το οποίο αντιμετώπιζε νομική δίωξη για την υπόθεση Φύσσα. Έτσι έγινε ανεξάρτητος βουλευτής. Επίσης ήταν ο μόνος βουλευτής στην υπόθεση της χρυσής αυγής, κσθώς και ο μόνος απο τους κατηγορούμενους στον οποίο δεν επιβλήθηκαν περιοριστικοί όροι.

Παραπομπές 

Βουλευτές εκλεγμένοι με τη Χρυσή Αυγή
Βουλευτές Λάρισας
Ηλιοκώμη Σερρών

Η Ηλιοκώμη (πρώην Τσερέπλιανη) είναι ημιορεινό χωριό της Περιφερειακής Ενότητας Σερρών με υψόμετρο 250 μέτρων.

Γεωγραφία - Αξιοθέατα
Η Ηλιοκώμη βρίσκεται στα νοτιοανατολικά όρια με την Περιφερειακή Ενότητα Δράμας, στους βόρειους πρόποδες του όρους Παγγαίου. Απέχει 12 χλμ. ΒΑ. από το Ροδολίβος, 50 χλμ. Α.-ΝΑ. από τις Σέρρες και 25,5 χλμ. ΝΔ.-Ν. από τη Δράμα. Δυτικά του χωριού περνά η επαρχιακή οδός Δράμας - Πρώτης και είναι κτισμένο ανάμεσα στη Νέα Μπάφρα (ΒΔ.), Κορμίστα (ΒΑ.), Πρώτη (ΝΔ.) με τα οποία αποτελούν την ευρύτερη περιοχή της ιστορικής Ιεράς Μονής Παναγίας Εικοσιφοίνισσας. Η μονή ιδρύθηκε τον 8ο αιώνα και αποτελεί σημαντικό θρησκευτικό αξιοθέατο. Άλλα αξιοθέατα είναι τα  δύο κτίρια της παλαιάς αποθήκης και του δημοτικού σχολείου καθώς και ο ενδιάμεσος σε αυτά χώρος «Χιονίστρα» που έχουν χαρακτηριστεί ως ιστορικά διατηρητέα μνημεία.

Ιστορία 
Στην περιοχή υπάρχουν ευρήματα κατοίκησής της από την αρχαιότητα και πιθανολογείται ότι η Ηλιοκώμη υπήρξε σημαντική κωμόπολη. Αρχικά κατοικήθηκε από τη θρακική φυλή των Ζαιελέων, ονομαζόταν Σιροπαίονες και βρισκόταν γύρω από τον σημερινό οικισμό μέχρι την αγροτική τοποθεσία «Μεϊβαλίκια», όπου υπάρχουν ερείπια, πήλινες νεροσωλήνες, κιούγκια κ.α. Από το 479 π.Χ. άρχισαν να μετακινούνται οι πρώτοι Μακεδόνες τη Βισαλτία Nιγρίτας ενώ ο μεγάλος όγκος τους εγκαταστάθηκε το 339 π.Χ. την εποχή του Φιλίππου του Β΄.

Την περίοδο της Τουρκοκρατίας οι κάτοικοί του ήταν Τούρκοι οι οποίοι μετά την απελευθέρωση το 1913 έφυγαν, ενώ το 1914 εγκαταστάθηκαν πρόσφυγες από την Ανατολική Θράκη και το 1924 Έλληνες από τη Μπάφρα της Μικράς Ασίας.

Ονομασία - Διοικητικά 
Το χωριό αναφέρεται επίσημα το 1961 στο ΦΕΚ 2Α - 04/01/1920 με το όνομα Τσερέπλιανη να προσαρτάται στην τότε κοινότητα Κορμίστης. Το 1934 με το ΦΕΚ 294Α - 06/09/1934 μετονομάστηκε σε Ηλιοκώμη. Σύμφωνα με το σχέδιο Καλλικράτης μαζί με τη Συμβολή αποτελούν την Τοπική Κοινότητα Ηλιοκώμης που υπάγεται στη Δημοτική Ενότητα Κορμίστας του Δήμου Αμφίπολης και σύμφωνα με την απογραφή του 2011 έχει πληθυσμό 342 κατοίκους.

Προσωπικότητες 
Γεννήθηκαν στην Ηλιοκώμη
 Γεώργιος Θεοδώρου, Έλληνας οπλίτης Μακεδονομάχος, δολοφονηθείς από το βουλγαρικό κομιτάτο

Παραπομπές 

Χωριά του νομού Σερρών
Δήμος Αμφίπολης
Παραδοσιακοί οικισμοί Σερρών
Έφεσος Αιγύπτου

Η Έφεσος ήταν ένα νησί στον ποταμό Νείλο. Καμία άλλη πηγή δεν σώζεται την ύπαρξή της νήσου Εφέσου, πλην του Εκαταίου από την Μίλητο, τις πληροφορίες του οποίου διασώζει ο Στέφανος ο Βυζάντιος Κατά τον ιστορικό Irad Malkin, η Έφεσος ίσως να ήταν ένα μικρό εμπορικό κέντρο, προφανώς κοντά στην Ναύκρατη, όπου εγκαταστάθηκαν εκεί Ίωνες μισθοφόροι κατά παραχώρηση του φαραώ Άμασι. Στην εν λόγω Έφεσο, υπήρχε σταθμός συντήρησης, ανεφοδιασμού και επιδιόρθωσης των πλοίων των Ελλήνων μισθοφόρων που υποδέχθηκε ο Άμασις. Για την προσέλευση Ελλήνων μισθοφόρων από τον τελευταίο κάνει λόγο και ο Ηρόδοτος. 

Η σημερινή τοποθεσία της νήσου είναι άγνωστη, πιθανόν όμως να βρισκόταν κοντά στην Ναύκρατη.

Παραπομπές 

Πόλεις της Αρχαίας Αιγύπτου
Αρχαίες ελληνικές πόλεις
Αλ-Φαϊσαλί ΦΚ

Η Αλ-Φαϊσαλί ΦΚ (Al-Faisaly FC, ) είναι ποδοσφαιρικός σύλλογος από τη Σαουδική Αραβία με έδρα τη Χαρμά. Ο σύλλογος πήρε το όνομα του από το Βασιλιά Φαϊζάλ (1964-75). ο οποίος ήταν διάδοχος του θρόνου κατά τη στιγμή της ίδρυσης του συλλόγου.

Διακρίσεις 
Πρώτη Κατηγορία Σαουδικής Αραβίας (Επίπεδο 2)

 Νικητές (1): 2009-10 
 2η θέση (1): 2005-06

Δεύτερη Κατηγορία Σαουδικής Αραβίας (Επίπεδο 3)

 Νικητές (1): 2002-03

Τρίτη Κατηγορία Σαουδικής Αραβίας (Επίπεδο 4)

 2η θέση (1): 2000-01

Κύπελλο Prince Faisal bin Fahd για τις κατηγορίες 1 και 2

 Νικητές (1): 2005-06

Κίνγκς Καπ

 Φιναλίστ (1): 2018

Παραπομπές

Εξωτερικοί σύνδεσμοι 

 Επίσημος ιστότοπος

Ποδοσφαιρικές ομάδες Σαουδικής Αραβίας
Αλ-Φαϊσαλί ΦΚ
Ιδρύσεις ποδοσφαιρικών ομάδων το 1954
Σόλων Κυδωνιάτης

Ο Σόλων Π. Κυδωνιάτης (1906 – 10 Μαρτίου 2001) ήταν Έλληνας αρχιτέκτονας, καθηγητής στο Εθνικό Μετσόβιο Πολυτεχνείο και ακαδημαϊκός.

Βιογραφικά στοιχεία
Ο Σόλων Κυδωνιάτης γεννήθηκε στην Κόρινθο ή στην Τρίπολη. Καταγόταν από ιστορική οικογένεια της Θεσσαλονίκης και ήταν γιος του Παναγιώτη Κυδωνιάτη και μεγαλύτερος αδελφός του συνθέτη και πιανίστα Κωνσταντίνου (Κώστα) Κυδωνιάτη. Ο Σόλων σπούδασε στο Εθνικό Μετσόβιο Πολυτεχνείο (ΕΜΠ) και αργότερα συνέχισε με μεταπτυχιακές σπουδές στο Παρίσι (1938-1939), αν και ήδη είχε ξεκινήσει σταδιοδρομία ως ελεύθερος επαγγελματίας από το 1927. Το 1942 διετέλεσε νομομηχανικός του Υπουργείου Δημοσίων Έργων και το 1945 πήρε το διδακτορικό του από το ΕΜΠ.

Το 1956 εξελέγη καθηγητής Αγροτικής Αρχιτεκτονικής και Στοιχείων Αρχιτεκτονικής στο ΕΜΠ, ενώ το 1977 εκλέχθηκε τακτικό μέλος της Ακαδημίας Αθηνών, στην Τάξη των Γραμμάτων και των Καλών Τεχνών.

Προσωπική ζωή
Ο Σόλων Κυδωνιάτης νυμφεύθηκε το 1941 τη Μαρία Νίκα, δισέγγονη του αγωνιστή του 1821 Στρατηγού Παναγιωτάκη Νοταρά, και απέκτησαν μαζί μία κόρη, την Έρση-Αμαλία.

Έργο

Κτίσματα
 Ναοί, όπως η Αγία Σοφία Ψυχικού, η Παναγία Παντοβασίλισσα Ραφήνας (1947-1956) και η Αγία Ειρήνη στο Πασαλιμάνι
 Το εργοστάσιο της «Βιοσώλ» (Πειραιώς 254, σημερ. Ίδρυμα Μείζονος Ελληνισμού)
 Η Αγορά της Χαλκίδας (η συμπλήρωση του 1931 σε ρυθμό Μπάουχαους)
 Ο κινηματογράφος «Άστρον» στους Αμπελόκηπους
 οικία στην Καλλιθέας, Εκάλη

Βιβλία
Ο Κυδωνιάτης συνέγραψε μεταξύ άλλων τα ακόλουθα βιβλία:

 Συμβολή εις την μελέτην του αγροτικού σπιτιού
 Η θέσις του ελληνικού χωριού
 Αγροτικαί κατασκευαί και εγκαταστάσεις (Αθήνα 1959, 430 σελ.)
 Η οργάνωσις του χωριού
 Το αγροτικό σπίτι από υγιεινής απόψεως
 Προσφυγική αγροτική στέγασις και ψυχικόν περιβάλλον
 Το παλάτι της παλαιολογίνας (1977, 32 σελ.)
 Αναδρομή στην παράδοση (Αθήνα 1982, 72 σελ.)
 Η ελληνική αρχιτεκτονική αναγέννησις και η κακοποίησίς της
 Αθήναι, παρελθόν και μέλλον (Αθήνα 1985, 110 σελ.)

Πηγές
 Το ομώνυμο λήμμα στη Νέα Ελληνική Εγκυκλοπαίδεια «Χάρη Πάτση», τόμος 16 (1972)

Παραπομπές

Εξωτερικοί σύνδεσμοι 
 Σόλων Κυδωνιάτης στον Πανδέκτη, του Εθνικού Ιδρύματος Ερευνών

Έλληνες αρχιτέκτονες
Πρόεδροι της Ακαδημίας Αθηνών
Απόφοιτοι Εθνικού Μετσόβιου Πολυτεχνείου
Μέλη Εθνικού Μετσόβιου Πολυτεχνείου
Χίος Αιγύπτου

Η Χίος ήταν πιθανόν ένα ποτάμιο νησί στην Αίγυπτο, στον ποταμό Νείλο. Το νησί αυτό (ίσως και μικρή κωμόπολη) αναφέρεται, τόσο από τον Εκαταίο τον Μιλήσιο<ref>Εκαταίος ο Μιλήσιος: Γης περιήγησις.</ref>, τον Στέφανο Βυζάντιο, αλλά και τον Πολύαινο στα Στρατηγήματά'' του. 

Κατά τον ιστορικό Irad Malkin, αλλά και τον ιατρό Αλέξανδρο Βλαστό, η εν λόγω Χίος ίσως ήταν ένα μικρό εμπορικό κέντρο, προφανώς κοντά στη Ναύκρατη, όπου εγκαταστάθηκαν εκεί Ίωνες μισθοφόροι κατά διαταγή του φιλέλληνα φαραώ Άμαση. Στη Χίο αυτή, υπήρχε σταθμός συντήρησης, ανεφοδιασμού και επιδιορθώσεως των πλοίων των Ελλήνων μισθοφόρων, για την πρόσκληση των οποίων από τον φαραώ κάνει λόγο ο Ηρόδοτος

Άγνωστη η σημερινή τοποθεσία της αιγυπτιακής Χίου, όμως από τα λεγόμενα του Στεφάνου Βυζαντίου και του Πολυαίνου, προφανώς να βρισκόταν σε κάποιον από τους δυτικούς βραχίονες του Νείλου ποταμού.

Παραπομπές 

Πόλεις της Αρχαίας Αιγύπτου
Αρχαίες ελληνικές πόλεις
Δημήτρης Κουκούτσης

Ο Δημήτρης Κουκούτσης ήταν μέλος του Ελληνικού Κοινοβουλίου, πρώην βουλευτής Μεσσηνίας με το κόμμα της Χρυσής Αυγής. Ήταν μέλος του 14ου και 15ου κοινοβουλίου και γεννήθηκε στις 6 Μαΐου 1965.

βιογραφία 
Στις ελληνικές εκλογές Μαΐου 2012 εξελέγη  στο 14ο κοινοβούλιο εκπροσωπώντας τον νομό Μεσσηνίας. Στις ελληνικές βουλευτικές εκλογές του Ιουνίου 2012 επανεξελέγη  .

Παραπομπές 

Βουλευτές Μεσσηνίας
Βουλευτές εκλεγμένοι με τη Χρυσή Αυγή
Ιωάννα του Πφιρτ

Η Ιωάννα, γαλλ. Jeanne ||(π.1300 - 15 Νοεμβρίου 1351) από τον Οίκο του Μονμπελιάρ ήταν κόρη του κόμη του Φερέτ (γερμ.: Πφιρτ) και με τον γάμο της έγινε δούκισσα της Αυστρίας.

Βιογραφία
Ήταν η πρώτη κόρη του Ούλριχ Γ΄ κόμη του Πφιρτ/Φερρέτ και της Ιωάννας των Ιβρέα, κόρης του Ρέγκιναλτ κόμη του Μονμπελιάρ.

Οικογένεια
Το 1324 παντρεύτηκε τον Αλβέρτο Β΄ των Αψβούργων δούκα της Αυστρίας-Στυρίας-Καρινθίας και απέκτησαν τέκνα:
 Ροδόλφος Δ΄ 1339-1365, δούκας της Αυστρίας, Στυρίας και Καρινθίας.
 Αικατερίνη 1342-1381, ηγουμένη στο αββαείο της Αγ. Κλάρας στη Βιέννη.
 Μαργαρίτα 136-1366, παντρεύτηκε πρώτα τον Μάινχαρντ Γ΄ των Βίττελσμπαχ κόμη του Τυρόλου και έπειτα τον Ιωάννη-Ερρίκο μάργραβο της Μοραβίας, γιο του Ιωάννη της Βοημίας.
 Φρειδερίκος Γ΄ 1347-1362, δούκας της Αυστρίας, απεβίωσε 15 ετών.
 Αλβέρτος Γ΄ 1349-1395, δούκας της Αυστρίας.
 Λεοπόλδος Γ΄ 1351-1386, δούκας της Αυστρίας.

Πηγές
 Ξοηαννα ωον Πριφτ

Αυστριακοί ευγενείς
Κόμισσες της Αυστρίας
Άννα της Βοημίας, δούκισσα της Αυστρίας

Η Άννα, γερμ. Anne (27 Μαρτίου 1323 - 3 Σεπτεμβρίου 1338) από τον Οίκο του Λουξεμβούργου ήταν πριγκίπισσα της Βοημίας και με τον γάμο της έγινε δούκισσα της Αυστρίας.

Βιογραφία
Ήταν η τρίτη κόρη του Ιωάννη της Βοημίας και της 1ης συζύγου του Ελισάβετ των Πρεμυσλιδών, κόρης του Βεγκέσλαου Β΄ της Βοημίας & Πολωνίας.

Οικογένεια
Παντρεύτηκε το 1330 τον Όθωνα των Αψβούργων δούκα της Αυστρίας-Στυρίας-Καρνιόλης. Ήταν 7 ετών και απεβίωσε 15 ετών, έτσι δεν απέκτησε τέκνα.

Παραπομπές

Πηγές
 Anne of Luxembourg

Οίκος του Λουξεμβούργου
Σ.Φ.Α. Αθήνα '90

Η Αθήνα '90 είναι σύλλογος ποδοσφαίρου σάλας με έδρα την Αθήνα, ο πιο επιτυχημένος σύλλογος του είδους του στην Ελλάδα, έχοντας κερδίσει 15 πρωταθλήματα και 7 κύπελλα. Έχει 14 συμμετοχές στο πανευρωπαϊκό πρωτάθλημα ποδοσφαίρου σάλας της ΟΥΕΦΑ. Στις 8 Αυγούστου 2017 ανακοινώθηκε η πενταετής συμφωνία της ομάδας με τον Παναθηναϊκό για να φέρει την ονομασία "Παναθηναϊκός". Η ομάδα θα συνεχίζει να συμμετέχει στη κορυφαία κατηγορία του ποδοσφαίρου σάλας με την ονομασία Παναθηναϊκός μέχρι τη σαιζόν 2021-22. Αρχικά η συμφωνία αυτή θεωρήθηκε δημιουργία τμήματος ποδοσφαίρου σάλας από τον Παναθηναϊκό διαμέσου συγχώνευσης

Παραπομπές 

Ελληνικοί σύλλογοι ποδοσφαίρου σάλας
Αρί (ποδοσφαιριστής)

Ο Αρικλένες ντα Σίλβα Φερέιρα (Ariclenes da Silva Ferreira, , 11 Δεκεμβρίου 1985), ευρέως γνωστός ως Αρί (Ari), είναι επαγγελματίας ποδοσφαιριστής, ο οποίος αγωνίζεται ως επιθετικός για τη Κρασνοντάρ. Γεννήθηκε στη Βραζιλία, πολιτογραφήθηκε Ρώσος και έχει εκπροσωπήσει την Εθνική Ρωσίας.

Σταδιοδρομία σε συλλόγους 

Έχοντας ενταχθεί στην Κάλμαρ ΦΦ της Άλσβενσκαν την άνοιξη του 2006, ο Αρί ήταν ο πρώτος σκόρερ τη σεζόν 2006 με 15 γκολ, σημειώνοντας ένα γκολ περισσότερο από όσα είχε σημειώσει ο συμπατριώτης του Αφόνσο Άλβες την προηγούμενη σεζόν. 

Στις 28 Μαΐου 2007, ο Αρί υπέγραψε πενταετές συμβόλαιο με την Άλκμααρ.</ref> Αρχικά, δυσκολεύτηκε να βρει θέση στο βασικό σχήμα σε τακτική βάση, όμως κέρδισε την Ερεντιβίζιε 2008-09. 

Τον Ιανουάριο του 2010, πήρε μεταγραφή στη Σπαρτάκ Μόσχας για 3 εκατομμύρια ευρώ. 

Στις 19 Αυγούστου 2013, υπέγραψε τριετές συμβόλαιο με την Κρασνοντάρ.

Διεθνής σταδιοδρομία 
Ο Αρί ανέφερε ότι θέλει να παίξει για την Εθνική Ρωσίας. Στις 26 Ιουλίου 2018, ανακοίνωσε ότι έλαβε τη ρωσική υπηκοότητα. Στις 12 Νοεμβρίου 2018, κλήθηκε για πρώτη φορά στην Εθνική Ρωσίας για τους αγώνες εναντίον της Γερμανίας και της Σουηδίας, κάνοντας το ντεμπούτο του στο φιλικό αγώνα με τη Γερμανία. 

Ο πρώην διεθνής επιθετικός της Ρωσίας, Πάβελ Πογκρεμπνιάκ, κατηγορήθηκε για ρατσισμό, μεταξύ άλλων από κυβερνητικούς αξιωματούχους, επειδή είπε: «Δεν βλέπω το λόγο. Δεν καταλαβαίνω καθόλου γιατί ο Αρί έλαβε ρωσικό διαβατήριο. Είναι γελοίο όταν ένας μαύρος παίκτης αντιπροσωπεύει την Εθνική Ρωσίας». Στη συνέχεια ξεκίνησε έρευνα για αυτή την ανακοίνωση.

Στατιστικά σταδιοδρομίας

Διακρίσεις

Συλλογικές 

 Φορταλέζα 

 Καμπεονάτο Σεαρένσε (1): 2005 

 Κάλμαρ 

 Κύπελλο Σουηδίας (1): 2007 

 Άλκμααρ 

 Ερεντιβίζιε (1): 2008-09 
 Γιόχαν Κρόιφ Σιλντ (1): 2009 

 Σπαρτάκ Μόσχας 

 Πρωτάθλημα Ρωσίας, 2η θέση (1): 2011-12 

 Κρασνοντάρ 

 Κύπελλο Ρωσίας, φιναλίστ (1): 2013-14 

 Λοκομοτίβ Μόσχας 

 Πρωτάθλημα Ρωσίας (1): 2017-18 
 Κύπελλο Ρωσίας (1): 2016-17

Ατομικές 

 Κορυφαίος σκόρερ Άλσβενσκαν: 2006 (15 γκολ)

Παραπομπές

Εξωτερικοί σύνδεσμοι 
 Voetbal International  
 Συζήτηση για τον Αρί στο azfanpage.nl  
 Μεταγραφή Αρί στην Άλκμααρ 
 Μεταγραφή Αρί στην Άλκμααρ  
 Προφίλ στο Transfermarkt.com 

Ρώσοι ποδοσφαιριστές
Βραζιλιάνοι ποδοσφαιριστές
Επιθετικοί ποδοσφαιριστές
Ρώσοι βραζιλιάνικης καταγωγής
Πολιτογραφημένοι πολίτες της Ρωσίας
Ποδοσφαιριστές Εθνικής Ρωσίας
Ποδοσφαιριστές Φορταλέζα Εσπόρτε Κλούμπε
Ποδοσφαιριστές Καμπεονάτο Μπραζιλέιρο Σέριε Α
Ποδοσφαιριστές Κάλμαρ ΦΦ
Ποδοσφαιριστές Άλσβενσκαν
Βραζιλιάνοι ποδοσφαιριστές στο εξωτερικό
Ποδοσφαιριστές ΑΖ Άλκμααρ
Ποδοσφαιριστές Έρεντιβιζι
Ποδοσφαιριστές Σπαρτάκ Μόσχας
Ποδοσφαιριστές Πρέμιερ Λιγκ Ρωσίας
Ποδοσφαιριστές ΦΚ Κρασνοντάρ
Ποδοσφαιριστές Λοκομοτίβ Μόσχας
Απρόσιτη Νήσος

Η Απρόσιτη Νήσος είναι σβηστό ηφαίστειο με έκταση 12,65 τ.χλμ, το οποίο ενεργοποιήθηκε για τελευταία φορά πριν από έξι εκατομμύρια χρόνια. Η κορυφή του νησιού, Κέρν (Cairn) φτάνει τα 449 μ. Η νήσος βρίσκεται στον Νότιο Ατλαντικό Ωκεανό 31 χλμ νοτιοδυτικά της νήσου Τριστάν Ντα Κούνια. Η Απρόσιτη Νήσος περιβάλλεται από απόκρημνες βραχώδεις ακτές, είναι όμως προσβάσιμη από κάποιες λίγες μικρές βραχώδεις παραλίες.

Το 1995 αρχικά -και με επέκταση το 2004- η Απρόσιτη Νήσος ανακηρύχθηκε ως Μνημείο Παγκόσμιας Κληρονομιάς αναγνωρίζοντας την σημασία του ως ερημότοπος διεθνούς σημασίας, και πιο συγκεκριμένα για τα σπάνια είδη χερσαίων και θαλάσσιων πτηνών. Είναι γνωστό ως 'Μνημείο Παγκόσμιας Κληρονομιάς των νήσων Γκαφ and Απρόσιτης'.

Παραπομπές 

Τριστάν ντα Κούνια
Βεντρινά Ντόμπριτς

Η Βεντρινά (βουλγαρικά : Ведрина) είναι χωριό της βορειοανατολικής Βουλγαρίας στην Επαρχία του Ντόμπριτς, και στην ιστορική περιοχή της Νότιας Δοβρουτσάς. Τα Βεντρινά απέχουν 17 χλμ από την πόλη Ντόμπριτς, 53 από την Βάρνα, κοντά από το χωριό περνά ο Σούκα ρέκα (Ξεροπόταμος) ενώ κύριες ασχολίες των κατοίκων είναι οι καλλιέργειες σιτηρών και η μελισσοκομία.Η περιοχή των Βεντρινών καταλαμβάνει έκταση 29.165km2 και κατά την απογραφή του 2007 είχε 633 κατοίκους και 541	σε αυτή του 2011, διοικητικά ανήκει στον Δήμο Ντόμπριτς.

Ιστορία 
Κατά τη διάρκεια της οθωμανικής κυριαρχίας, το χωριό ονομάστηκε Κάντ Κιό (Το χωριό του Καδή) επειδή το χωριό ήταν έδρα Καδή. Στο χωριό σήμερα υπάρχουν ερείπια κτιρίου που λέγεται ότι ήταν το σπίτι και το κτίριο όσπου ασκούσε καθήκοντα ο Καδής. Μετά την απελευθέρωση το 1878 άλλαξε σε Καντίεβο. Το 1908 ο Δήμος Καντίεβο άλλαξε τα ονόματα των χωριών του δήμου και πρότεινε να μετονομαστεί το Καντίεβο, έδρα του Δήμου, σε Ασένοβο κάτι που  δεν έγινε τελικά. 

Κατά τη ρουμανική κυριαρχία του 1913-1940, το τουρκικό όνομα άλλαξε και το χωριό ονομάστηκε Καντιένι, διοικητικά ανήκε στην Ρουμανική Επαρχία Καλιάκρας και τον Δήμο Εζιμπέι. Μετά την επιστροφή της νότιας Δοβρουτσάς στην Βουλγαρία ξαναπήρε το παλιό του όνομα και το 1942 μετονομάστηκε σε Φερντινάντοβο προς τιμή του Βουλγάρου τσάρου Φερδινάνδου Α΄. 

Μετά από τις 9 Σεπτεμβρίου 1944 και την επικράτηση του κομουνισμού, το όνομα του χωριού έγινε ασυμβίβαστο με τη νέα κυβέρνηση και η δημοτική αρχή άρχισε να σκέφτεται τι όνομα θα δοθεί στο χωριό. Υπήρχαν πολλές προτάσεις για να επικρατήσει τελικά το όνομα του Γκεόργκι Δημητρόφ, αλλά η πρόταση αυτή δεν έγινε αποδεκτή. Στις 29 Νοεμβρίου 1946 με υπουργική εντολή, δόθηκε στο χωριό το όνομα Βεντρινά (Γαλήνη) επειδή το χωριό βρίσκεται σε ένα επίπεδο μέρος, πεδιάδα, ο αέρας είναι καθαρός και υπάρχει μια αίσθηση δροσιάς και ηρεμίας.

Πολιτισμός 
Η Βεντρινά είχε δημοτικό σχολείο και νηπιαγωγείο, σήμερα κλειστά, ενώ σήμερα λειτουργεί μόνο παιδικός σταθμός. Έχει δημαρχιακό κτίριο, ταχυδρομείο, Ορθόδοξη εκκλησία από το 1848, ερείπια κατεστραμμένου σήμερα μοναστηριού, σχολείο, ιατρείο, οδοντιατρείο, κοινοτικό κέντρο με βιβλιοθήκη, ενώ συνδέεται με γραμμή λεωφορείου με το Ντόμπριτς.

Προσωπικότητες 
Στα Βεντρινά, και το 1959 γεννήθηκε η μεγάλη Βουλγάρα τραγουδίστρια δημοτικών τραγουδιών Γκαλίνα Ντουρμουσλίσκα.

Παραπομπές

Πηγές 
 selovedrina.alle.bg 
 Сайт на читалището в селото 

Χωριά της Επαρχίας Ντόμπριτς
Δήμος Ντόμπριτς